J E G Y Z Ő K Ö N Y V

Készült   Szentpéterszeg Község Önkormányzat Képviselő-testületének

2012.  június 19-én megtartott nyílt üléséről

Jelen vannak: 

Olajos Mihály polgármester, Cs. Balogh Gyula, Bereczkiné Balogh Erika,  Harasztosi Gyula, Kovács Imre,  Tornyi Lajos   képviselők.

A napirendek megtárgyalásán részt vesz: Dr. Juhász Marica körjegyző, Pintye István ED-LUX Kft.

Olajos Mihály: Tisztelttel köszöntöm a megjelenteket megállapítom, hogy határozatképes a testület. A meghívót mindenki megkapta.  Kérem a testület tagjait kézfelnyújtással jelezzék, ha egyetértenek a meghívóban szereplő napirendi pontokkal.

A Képviselő-testület 5 igen szavazattal a következő határozatot hozta.

62/2012. (VI.19.)Önk. számú

HATÁROZAT

Szentpéterszeg Község Önkormányzat Képviselő-testület a meghívóban szereplő napirendi pontot az alábbiak szerint fogadja el. 

Napirend:



1./
Tájékoztató az előző testületi ülés óta eltelt időszakról




Előadó: Olajos Mihály polgármester



2./
KEOP-2011-4.2.0-A Helyi hő, hűtési és villamos energia igény 




kielégítése megújuló energiaforrásokkal című pályázat 





benyújtásának jóváhagyása 




Előadó: Olajos Mihály polgármester 



3./
Bihari Szociális Szolgáltató Központ Gyermekjóléti Szolgálata 2011. 



évi munkájáról szóló beszámoló 




Előadó: Olajos Mihály polgármester  






  Lele Nikolett  családgondozó


4./
Egyebek 

Határidő: azonnal 

Felelős: Olajos Mihály polgármester 

1. napirendi pont: Tájékoztató az előző testületi ülés óta eltelt időszakról

Olajos Mihály: Kérem a testület tagjait, kézfelnyújtással jelezze, ha egyetért a tájékoztatóval. A Képviselő-testület 5 igen szavazattal a tájékoztatót elfogadta.

2. napirendi pont: KEOP-2011-4.2.0-A Helyi hő, hűtési és villamos energia igény kielégítése megújuló energiaforrásokkal című pályázat benyújtásának jóváhagyása
Cs. Balogh Gyula képviselő megérkezett

Olajos Mihály: Kérem a testület tagjait kézfelnyújtással jelezzék, ha egyetértenek a pályázat benyújtásával. 

A Képviselő-testület 6 igen szavazattal a következő határozatot hozta.

63/2012. (VI.19.)Önk. számú

HATÁROZAT

Szentpéterszeg Község Önkormányzat Képviselő-testület megtárgyalta a „KEOP-2011-4.2.0-A Helyi hő, hűtési és villamos energia igény kielégítése megújuló energiaforrásokkal című pályázat benyújtásának jóváhagyása” című előterjesztés és a következő döntést hozta:

Szentpéterszeg Község Önkormányzat Képviselő-testület pályázatot kíván benyújtani a KEOP-2011-4.2.0-A Helyi hő, hűtési és villamos energia igény kielégítése megújuló energiaforrásokkal című pályázati kiírásra – villamos energia termelése hálózati visszatáplálással címen az alábbi megvalósítási helyszíneken:

· Faluház és Könyvtár Szentpéterszeg, Vöröshadsereg u. 9. 411 hrsz

· Általános Iskola Szentpéterszeg, Kossuth u. 36.  87/2 hrsz
· Óvoda Szentpéterszeg, Kossuth u. 45/1  74 hrsz
· Polgármesteri Hivatal Szentpéterszeg, Kossuth u. 45. 74 hrsz 

A teljes beruházás költségei 

	megvalósulási helyszín
	nettó költség
	bruttó költség
	Saját erő egyéb forrásból 

/bruttó/
	KEOP forrás

/bruttó/

	Faluház és Könyvtár
	5.970.000.- Ft
	7.581.900.- FT
	1.137.285.- Ft
	6.444.615.- Ft

	Általános Iskola
	29.750.000.- Ft
	37.782.500.- Ft
	5.667.375.- Ft
	32.115.125.- Ft

	Polgármesteri Hivatal
	8.328.000.- Ft
	10.576.560.- Ft 
	1.586.484.- Ft
	8.990.076.- Ft

	Óvoda 
	17.860.000.- Ft
	22.682.200.- Ft 
	3.402.330.- Ft
	19.279.870 .-Ft

	összesen: 
	61.908.000.- Ft
	78623.160.- Ft
	11.793.474.- Ft
	66.829.686.- Ft


Szentpéterszeg Község Önkormányzat Képviselő-testület kötelezettséget vállal arra vonatkozóan, hogy a KEOP forrásból nyújtott támogatás elnyerése esetén az önkormányzati sajátforrás összegét a költségvetésében elkülöníti. 

A Képviselő-testület felhatalmazza Olajos Mihály polgármester, a pályázat elkészíttetésére és aláírására. 

Határidő: azonnal

Felelős: Olajos Mihály polgármester 

3. napirendi pont:  Bihari Szociális Szolgáltató Központ Gyermekjóléti Szolgálata 2011. 
évi munkájáról szóló beszámoló 
Olajos Mihály: Kérem a testület tagjait kézfelnyújtással jelezzék, amennyiben elfogadják a Bihari Szociális Szolgáltató Központ Gyermekjóléti Szolgálata 2011. évi munkájáról szóló beszámolóját.
A Képviselő-testület 6 igen szavazattal a következő határozatot hozta.

64/2012. (VI.19.)Önk. számú

HATÁROZAT

Szentpéterszeg Község Önkormányzat Képviselő-testülete  megtárgyalta a „Bihari Szociális Szolgáltató Központ Családsegítő Szolgálata 2011. évi munkájáról szóló beszámoló” című előterjesztést és úgy döntött, hogy elfogadja a Bihari Szociális Szolgáltató Központ Gyermekjóléti  Szolgálata  2011. évi munkájáról szóló beszámolóját. 
Határidő: azonnal

Felelős: Olajos Mihály
Egyebek: 

Olajos Mihály: Kérem a testület tagjait kézfelnyújtással jelezzék, ha egyetértenek azzal, hogy Szentpéterszeg Község Önkormányzata csatlakozzon a Határmenti Bihari Települések Területfejlesztési Társulása által szervezett Foglalkoztatási Szövetkezethez és egyben felhatalmazza a polgármestert a csatlakozással kapcsolatos  szándéknyilatkozat aláírására. 

A Képviselő-testület 6 igen szavazattal a következő határozatot hozta.

65/2012. (VI.19.)Önk. számú

HATÁROZAT

Szentpéterszeg Község Önkormányzat Képviselő-testülete  úgy határozott, hogy csatlakozni kíván a Határmenti Bihari Települések Területfejlesztési Társulása által szervezett Foglalkoztatási Szövetkezethez. 

Felhatalmazza a polgármestert a csatlakozáshoz szükséges szándéknyilatkozat aláírására. 

Határidő: azonnal 

Felelős: Olajos Mihály polgármester

Olajos Mihály: Kérem a testület tagjait kézfelnyújtással jelezzék, ha egyetértenek azzal, hogy a Keleti-főcsatorna partján lévő pihenőházat igény szerint, alkalmanként kiadja az önkormányzat.

A Képviselő-testület 4 igen, 2 nem (Bereczkiné Balogh Erika, Cs. Balogh Gyula) szavazattal a következő határozatot hozta.

66/2012. (VI.19.)Önk. számú

HATÁROZAT

Szentpéterszeg Község Önkormányzat Képviselő-testülete  úgy határozott, hogy a Keleti-főcsatorna partján lévő pihenőházat igény szerint alkalmanként bérbe adja, a korábban meghatározott bérleti díj alapján.

Határidő: azonnal

Felelős: Olajos Mihály polgármester 

Olajos Mihály: Több megbeszélni való nem lévén az ülést bezárom

K.m.f.




Olajos Mihály


Dr. Juhász Marica 




 polgármester 


      körjegyző

